Naša značka:  8888/14/2010 		

Mestská časť Bratislava-Petržalka, Kutlíkova 17, 852 12 Bratislava v zmysle § 4 zákona č. 596/2003 Z. z. o štátnej správe a školskej samospráve a o zmene a doplnení niektorých zákonov v znení neskorších predpisov vyhlasuje 

výberové konanie

na obsadenie miesta riaditeľa Materskej školy, Šustekova č. 33 v Bratislave s predpokladaným nástupom 1. augusta 2010.

Kvalifikačné  a iné predpoklady:
-	kvalifikačné predpoklady pre výkon pedagogickej činnosti podľa zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov,
-	bezúhonnosť, 
-	zdravotná spôsobilosť,  
-	ovládanie štátneho jazyka,
-	najmenej 5 rokov pedagogickej praxe,
-	znalosť príslušnej školskej legislatívy,
-	orientácia v problematike predprimárneho vzdelávania,
-	znalosť práce na PC (Word, Excel, internet),
-	osobnostné a morálne predpoklady,
-	vítaná je znalosť cudzieho jazyka.

Zoznam požadovaných dokladov:
1.	Prihláška do výberového konania (Uchádzač, ktorý nie je v pracovnom pomere so zamestnávateľom, Strediskom služieb školám a školským zariadeniam Petržalka, predloží i žiadosť o prijatie do pracovného pomeru - tlačivo ŠEVT.)
2.	Vyplnený osobný dotazník (tlačivo ŠEVT)
3.	Štruktúrovaný životopis
4.	Kópie dokladov o dosiahnutom požadovanom vzdelaní
5.	Doklad o potvrdení pedagogickej praxe 
6.	Výpis z registra trestov (nie starší ako tri mesiace)
7.	Lekárske potvrdenie o telesnej a o duševnej spôsobilosti pre výkon činnosti učiteľa a vedúceho pedagogického zamestnanca
8.	Návrh koncepcie rozvoja materskej školy v rozsahu najviac 2 strán (typ písma Times New Roman, veľkosť písma 12, jednoduché riadkovanie, z každej strany listu nastavenie na 2,5 cm, so zarovnaním do bloku)
9.	Kópie dokladov o absolvovanom ďalšom vzdelávaní
10.	Písomný súhlas na použitie osobných údajov pre potreby výberového konania podľa zákona č. 428/2002 Z. z. o ochrane osobných údajov v znení neskorších predpisov

Písomné prihlášky zašlite alebo osobne doručte v uzatvorenej obálke do podateľne Miestneho úradu mestskej časti Bratislava-Petržalka, Kutlíkova 17, 852 12 Bratislava,  najneskôr do 28. mája 2010, do 12:00 h s označením: „VK MŠ Šustekova 33“ s uvedením odosielateľa  na             prvej strane.
 	Termín, čas a miesto výberového konania bude oznámené uchádzačovi, ktorý splnil podmienky výberového konania najmenej 7 dní pred jeho uskutočnením.                                                					

Milan F t á č n i k   v. r.
	           starosta